Р Е П У Б Л И К А С Р Б И Ј A

НАРОДНА СКУПШТИНА

03 Број 06-2/140-19

3. јун 2019. године

Б е о г р а д

**З А П И С Н И К**

**ДВАДЕСЕТ ТРЕЋЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 3. ЈУНА 2019. ГОДИНЕ**

Седница је почела у 13 часова и 35 минута.

Седници је председавала Маја Гојковић, председник Народне скупштине Републике Србије.

Председник је обавестила да је посебну седницу сазвала да би се Народној скупштини обратиo председник Државне думе Федералне скупштине Руске Федерације, Његова Екселенција господин **Вјачеслав Володин**.

Након што је, у име народних посланика и у своје име, поздравила Његову Екселенцију, господина Вјачеслава Володина, уважене чланове делегације Државне думе Федералне скупштине Руске Федерације, чланове Владе Републике Србије, градоначелника Града Београда, као и представнике дипломатског кора у Републици Србији, замолила је Његову Екселенцију господина Вјачеслава Володина, председника Државне думе Федералне скупштине Руске Федерације, да се обрати Народној скупштини.

По завршеном обраћању, председник Народне скупштине се захвалила Његовој Екселенцији господину Вјачеславу Володину, председнику Државне думе Федералне скупштине Руске Федерације, на обраћању Народној скупштини, а затим је закључила Двадесет трећу посебну седницу Народне скупштине Републике Србије у Једанаестом сазиву.

Седница је закључена у 13 часова и 50 минута.

ГЕНЕРАЛНИ СЕКРЕТАР ПРЕДСЕДНИК

Срђан Смиљанић Маја Гојковић